Konstrakta

Ana Đurić (født Ignjatović; serbisk-kyrillisk: Ана Ђурић Игњатовић; født 12. oktober 1978 i Beograd i Serbia i daværende Jugoslavia), kjent under artistnavnet Konstrakta (Констракта), er en serbisk sanger og låtskriver. Hun solodebuterte musikalsk i 2019 med singelen «Žvake». Tre år etter vant hun sangkonkurransen Pesma za Evroviziju med sangen «In corpore sano». Hun representerte Serbia i Eurovision Song Contest 2022 i Torino med samme sang.

Bakgrunn 
Đurić har drevet med musikk siden ungdomstiden og tok artistnavnet Konstrakta som 20-åring da hun studerte arkitektur. Navnet er basert på engelske construct (norsk: sette sammen, bygge), fordi hun likte å sette sammen rytmer og musikk på en nærmest matematisk måte.

Hun opptrådte regelmessig med den serbiske musikkgruppen Mistakemitake, og i 2007 var hun med på å grunnlegge bandet Zemlja Gruva. Bandet oppnådde stor suksess de påfølgende årene i Serbia, gjennom studioalbum som WTF Is Gruvlend? (2010) og Šta stvarno želiš? (2016).

Først som 41-åring i 2019, solodebuterte hun med singelen «Žvake», etterfulgt av «Neam šamana» året etter. I 2022 var hun en av 36 artister til å delta i den serbiske sangkonkurransen Pesma za Evroviziju, der vinneren får representere Serbia i Eurovision Song Contest. Hun deltok med sangen «In corpore sano» og vant både jury- og seeravstemningen i finalen lørdag 5. mars 2022. Som vinner var hun Serbias representant i Eurovision Song Contest 2022 i Torino i Italia. I finalen 14. mai kom hun på en femteplass, som ble med det Serbias beste resultat siden de kom på tredjeplass i 2012.

Referanser

Eksterne lenker 
 
 
 

Serbiske musikere
Serbiske sangere
Deltakere i Eurovision Song Contest 2022
Personer fra Beograd